钦定古今图书集成/明伦汇编/官常典/第741卷 > 林致孝
## 钦定古今图书集成/明伦汇编/官常典/第741卷 > 林致孝

按《广西通志》：“致孝，上思州人，义士也。年二十五，有豪
侠气。嘉靖三十一年秋，渠贼黄天锡叛巢于佛子墟。
致孝入巢窥虚实，谋阴间之。贼呵至再，竟不挠屈。贼
壮其材，委曲劝诱，致孝叱骂，声色俱厉，贼遂支解以
殉。州守闻而悲之，赡其孤以田，且纪事于志，以为边
人慷慨杀身者之劝。”